ประธานรัฐสภา ยืนยันไม่กังวลในการพิจารณานโยบายรัฐบาลในวันที่ 25-26 กรกฎาคมนี้ โดยเปิดโอกาสให้สมาชิกได้อภิปรายเต็มที่
ประธานรัฐสภา ยืนยันไม่กังวลในการพิจารณานโยบายรัฐบาลในวันที่ 25-26 กรกฎาคมนี้ โดยเปิดโอกาสให้สมาชิกได้อภิปรายเต็มที่ภายใต้กรอบข้อบังคับการประชุม         นายชวน หลีกภัย ประธานรัฐสภา กล่าวว่า เอกสารนโยบายรัฐบาลส่งถึงสภาในวันที่ 21 กรกฎาคมที่ผ่านมา และได้ส่งให้สมาชิกตามกำหนดเวลาล่วฃหน้า 3 วันแล้ว เพื่อให้สมาชิกได้มีเวลาพิจารณาศึกษานโยบายดังกล่าว พร้อมยืนยันว่า การแถลงนโยบายรัฐบาลครั้งนี้ไม่มีอะไรน่าเป็นห่วง สมาชิกมีสิทธิ์ที่จะซักถามถึงความเหมาะสมและความเป็นไปได้ของนโยบาย โดยจะเปิดโอกาสให้สมาชิกได้อภิปรายอย่างเต็มที่ แต่ทั้งนี้สมาชิกจะต้องยึดข้อบังคับการประชุมและรัฐธรรมนูยกำหนดอย่างเคร่งครัด และเชื่อว่าหากสมาชิกรักษาเวลาในการอภิปรายก็เชื่อว่าจะไม่เกิดปัญหาการประท้วงมากนัก .......เสียง........        ประธานรัฐสภา ยืนยันว่า ไม่ได้วางมาตรการควบคุมเวลาการอภิปรายผลงานรัฐบาลของสมาชิกอะไรเป็นพิเศษ เพราะหากครบกำหนดเวลา 2 วันแล้ว การพิจารณายังไม่แล้วเสร็จก็สามารถขยายเวลาพิจารณาต่อในวันที่ 27 กรกฎาคม 2562 หรือจะอภิปรายต่อเนื่องข้ามคืนเพื่อให้แล้วเสร็จก็สมารถทำได้ ซึ่งขึ้นอยู่กับความต้องการของสมาชิกและความเหมาะสม.